JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Hanukapüha ja jõulud Jeruusalemmas
Uued arheoloogilised leiud Iisraelis
Netanyahu ja New York Times tülis
Tänavu langevad kokku juutide hanukapüha
ja kristliku maailma jõulud.
Iisraelis oodataksegi innukalt pühadeks korralikke ummikuid,
kui erinevaid uskkondi esindavad külalised saabuvad maailmast
neid kaht püha tähistama.
Hanukapüha on väga eriline aeg, eriti Jeruusalemmas,
sest riigi pealinn ärkab täiesti uude ellu ja õhus on lootust,
põnevust ja traditsioonilist ilutsemist, sest iga õhtu toimub muuhulgas
hanukkia-küünalde süütamistseremoonia Nutumüüril,
mis korraldatakse väga erilisel viisil.
Muidu on hanukapüha vaid rabinistlik püha,
kus meenutatakse hasmoneidide võitu
hellenistliku Seleukiidide riigi üle,
mis toimus pärast mõnisada aastat kestnud mässu,
ca pool sajandit enne meie aja arvamist.
Selle võidu tähistamise ajal toimus ime,
kui templi seitsmeharulises küünlajalas menooras
oli õli vaid üheks ööpäevaks,
kuid seda jätkus kõigiks kaheksaks vajalikuks päevaks,
mis on ka hanukapüha pikkuseks.
Püha algas esmaspäeval, 19. detsembril,
ja kestab teisipäeva, 27. detsembrini.
Iisraeli tulevase peaministri Benjamin Netanyahu sõnul
võivad tema riigi ja Saudi Araabia vaheline rahu
ja vastastikune diplomaatiline tunnustamine olla võtmeks
kogu Lähis-Ida hõlmavale rahule.
Ta mainis seda umbes nädala eest intervjuus al-Arabiya meediale.
Netanyahu sõnul võib meil olla uus rahualgatus,
mis kujutab suurt hüpet nii araablaste ja Iisraeli konflikti
kui lõpuks ka palestiinlaste ja Iisraeli konflikti lahendamises.
"Usun, et võime lõpetada araablaste ja Iisraeli konflikti
ja saavutada rahu palestiinlastega.
Peame selle suhtes vaid loovad olema," tõdes ta.
Samas tahtis ta leevendada hirme
tulevase paremäärmusvalitsuse suhtes.
Ükski teine araabiamaa pole hiljem lepingutega ühinenud,
kuid kaua on spekuleeritud, et Saudi Araabia võib järgmine olla.
Samas ütles Bahreini välisminister Abdualltif bin Rashid Al-Zayani
eelmine nädal Iisraeli reporteritele, et ükski teine araabiamaa ei ühine,
kui ei toimu konflikti arenemist kahe riigi lahenduse suunas.
Iisrael ja sunniitlikud Pärsia lahe monarhiad on mures
šiiitliku Iraani tuuma- ja raketiprogrammi pärast
ning selle vahendusvõrgustiku pärast
ja näevad Aabrahami lepinguis ka majanduslikke võimalusi.
Saudi Araabia ongi teinud mõningaid kompivaid žeste Iisraeli suunas,
teatades mullu juulis,
et avab Saudi Araabia õhuruumi kõigile lennufirmadele.
Jeruusalemma iidsetelt kaljutekstidelt on leitud arvukalt uusi tõendeid
piibellike Iisraeli ja Juuda kuningate kohta.
Detailsed kirjutised 8. sajandist e.m.a.
räägivad muuhulgas Juuda kuningast Hiskijast.
Haifa Ülikooli piibliuuringute ja muinasajaloo professor Gershon Galil
on nimetanud neid tekste
üheks kõigi aegade tähtsaimateks arheoloogilisteks leidudeks Iisraelis.
Need hõlmavad kokku viit uut Juuda kuninga Hiskija kirjutist
ning hõlmavad koos kümneid ridu ja sadu erinevaid tähti.
Kirjutistes mainitakse Hiskija nime
ja tehakse kokkuvõte tema peamistest tegudest
tema valitsusaja esimese 17 aasta jooksul, sh nn Siiloa tunnel,
rituaalreformid, vilistite vallutamine ja varanduse kogumine.
Kirjutised viitavad ka konkreetsele tähtajale,
mil valmis kuulus Siiloa veeprojekt ehk 709. a eKr.
Need on ühed täiuslikumad teadaolevad kuninglikud kirjutised,
mis on lisatõendeiks,
et Iisraeli ja Juuda kuningad säilitasid selliseid kirjutisi.
Ka teine oluline arheoloogiline leid kinnitab Jeruusalemma juudi ajalugu.
Templimäe lähedalt leitud hõbemündid tõendavad selgelt,
et vastupidiselt palestiinlaste väidetele,
on Templimäel tuhandete aastate vanune juudi ajalugu.
Jeruusalemma Ofeli kaevetöödel Templimäe lõunaküljel
leiti haruldane poole-seekline münt,
mis pärineb suure mässu ajast aastail 66.-70 AD,
ehk siis teise templi viimastest aastatest.
Vaid mõne nädala eest esitleti avalikult 15 leitud hõbemünti,
mis on ka ajalikeks tõenditeks
makkabite hanukapühaga seotud loost.
Need leiti hiljuti Negevi kõrbes toimunud kaevetöödel.
Kaks Juuda kuningat Jootam ja Manasse
olevat 2. Ajaraamatu järgi tugevdanud massiivselt Ofeli kindluseid
ja need olevat olnud väga lähedal kuningas Taaveti vallutatud
ja uuesti kasutusele võetud Siioni kindlustele või sellega identsed.
Teise templi hävitamisest säilinud tuhakihist
leiti kümneid suure mässu aegseid juudi münte,
millest enamik oli valmistatud pronksist.
Samuti leiti haruldane ja ebatavaline pooleseekline hõberaha,
mis pärines just Suure mässu ajast.
Teise templi ajal pidi iga juudi mees
maksma igal aastal pool seeklit templimaksu,
millega rahastati templi ülalpidamist.
Iisraeli riigi Luureministeerium avaldas esmaspäeval
riigi kõigi aegade esimese riikliku luurehinnangu raporti.
Selle järgi on maailm üleminekupunktis,
kujutluslikult kuristiku äärel.
Sellest johtuvalt üheaegselt toimuvad kriisid
korraldavad ümber riigi geopoliitikat, tehnikat, majanduskorda
ja paljusid muid teadusvaldkondi alates tervisest kuni energiani välja.
Sellised mitmed järjestikused kriisid
saavad mõjutama kõiki erinevaid elusektoreid.
Luureministeerium avaldas raporti USAs ja paljudes teistes lääneriikides
nagu tavaliselt, raporteeris päevaleht Jerusalem Post.
Raporti autoriteks olnud 8 eksperdi soovitused hõlmasid kõiki
riigi võimu ja vastupidavusega seotud kriitilisi valdkondi,
kuid palju põhjalikumalt kui vaid sõjalise jõu perspektiivist.
Käsitletud ohuvaldkondade seas mainiti tervist, energiat ja vett.
Raportis tunnistati ka Iisraeli positsioonis toimunud suurt muutust
pärast seda, kui see on arenenud energiasõltlasest nõrgast riigist
energiasõltumatuks, mida on pretsedenditult toetanud
riigi rannikualadel viimastel kümnenditel leitud maagaasivarud.
Raporti teatel pole Iisraelil tulevikus ehk enam kerge
säilitada geopoliitilist tasakaalu
ja positiivseid suhteid USA, Hiina ja Venemaaga,
kui need riigid liiguvad avalikust konkurentsist
üha suurema konflikti suunas.
USA avaldab sellise raporti iga nelja aasta järel,
NATO, EL, Singapur ja mitmed suured ettevõtted nagu RAND,
avaldavad sarnaseid raporteid regulaarselt,
ning Iisraeli luureteenistuse hinnang joondus nii mõnegagi neist.
Raport vaatles tulevasi trende
rõhuasetusega vaid järgmisel kümnel aastal.
Iisraeli peaministrikandidaat Benjamin Netanyahu kritiseeris karmilt
üht USA suurimat ajalehte The New York Times'i hoiatuse eest,
et pärast valimisi Iisraelis võimule tulev valitsus ohustavat demokraatiat.
Nädala eest laupäeval
maalis New York Time sünge pildi Iisraeli tulevikust, väites,
et riigi demokraatlikult valitud valitsus
seab ohtu demokraatliku juudiriigi ideaali.
Järgmisel õhtul vastas Netanyahu lühisõnumiga Twitteris
ja süüdistas ajalehte holokausti matmises aastateks
oma viimastele lehekülgedele ja Iisraeli demoniseerimises.
Lisaks süüdistas Netanyahu lehte
Iisraeli rahva valitud uue valitsuse maine enneaegses nõrgendamises.
"Samal ajal, kui New York Times jätkab
Lähis-Ida ühe tõelise ja ainsa demokraatia
ning Ameerika parima regionaalse liitlase laimamist,
jätan endiselt tähelepanuta selle alusetud nõuanded
ning keskendun selle asemel tugevama ja õitsvama riigi ehitamisele
ja sidemete tugevdamisele Ameerikaga."
Uurides New York Times'i tänavusi raporteid Iisraeli kohta,
tõdes Netanyahu, et ajaleht oli keskendunud Iisraelile
rohkem kui ühelegi teisele Lähis-ida riigile.
Rohkem kui pooled neist artiklitest olid juudiriigist rääkides negatiivsed,
ca kolmandik neutraalsed ja vaid 13% positiivsed.
Viimastel aastatel on New York Times avaldanud ka arvamusartikli,
mis mõistis hukka Iisraeli terrorismivastase tegevuse,
süüdistades juudiriigi sõjalist tegevust
Hamasi kontrollitud Gaza taristu hävitamises.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Toimetus soovib kõigile vaatajaile ka rahulikku ja õnnistatud jõuluaega!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee